b"\n_START_ARTICLE_\nAlex Pettyfer\n_START_SECTION_\nZgodnje \xc5\xbeivljenje\n_START_PARAGRAPH_\nAlexander Richard Pettyfer se je rodil 10. aprila 1990 v Stevenageu, Hertfordshire, Anglija, Zdru\xc5\xbeeno kraljestvo, kot sin Richarda Pettyferja in Lee Robinson. Ima mlaj\xc5\xa1ega polbrata Jamesa Irelanda, otro\xc5\xa1kega igralca tenisa, ki se je rodil njegovi mami in njenemu kasnej\xc5\xa1emu partnerju, Michaelu Irelandu. \xc5\xa0olal se je na \xc5\xa1oli The Mall School, kjer je za\xc4\x8del z igranjem v \xc5\xa1olskih predstavah, vklju\xc4\x8dno z vlogo Willyja Wonke v \xc5\xa1olski predstavi \xc4\x8carli in tovarna \xc4\x8dokolade. Kasneje se je odlo\xc4\x8dil za \xc5\xa1olanje na \xc5\xa1oli Lambrook Haileybury v Berkshireu.\n_START_SECTION_\nKariera\n_START_PARAGRAPH_\nAlex Pettyfer je s kariero za\xc4\x8del kot otro\xc5\xa1ki fotomodel pri sedmih letih, ko je delal za zalo\xc5\xbebe, kot je Gap in sicer po sre\xc4\x8danju z Ralphom Laurenom v newyor\xc5\xa1ki trgovini z igra\xc4\x8dami. Prvo reklamo je posnel pri \xc5\xa1estih letih._NEWLINE_Leta 2005 je kon\xc4\x8dal s kariero modela, ter se prvi\xc4\x8d pojavil na malih televizijskih ekranih Velike Britanije in sicer v televizijskem filmu Tom Brown's Schooldays z glavno vlogo, torej vlogo Toma Browna. Junija 2005 v javnost pride novica, da bo Alex Pettyfer dobil vlogo Alexa Riderja v filmu Alex Rider: Operacija Strela, posnetem po romanu Anthonyja Horowitza. Bil je eden izmed petstotih, ki so se prijavili na avdicijo. Sprejet je bil tudi za glavno vlogo v filmu Eragon, vendar bi se snemanja le-tega kri\xc5\xbeala s snemanji Operacije Strela, zato je Pettyfer raje izbral vlogo Alexa Riderja. Kasneje je povedal, da je na odlo\xc4\x8ditev vplivalo dvoje: njegov strah do letenja (Alex Ryder: Operacija Strela je bil sneman v Zdru\xc5\xbeenem kraljestvu, medtem ko so Eragona snemali na \xc4\x8ce\xc5\xa1kem) in to, da mu je bila filmska ekipa filma Operacija Strela enostavno bolj simpati\xc4\x8dna. Film Alex Rider: Operacija Strela je v Veliki Britaniji iz\xc5\xa1el 21. julija 2006, v ZDA 6. oktobra 2006, v Avstraliji pa 21. septembra 2006. although another noted that he \xc2\xbbisn't quite at ease as an actor\xc2\xab. Kasneje ni nastopal v drugem filmu Alexa Riderja, saj so producenti menili, da je za naslednji film prestar._NEWLINE_Naslednja vloga je bila vloga v filmu Divjakinja, kjer je igral Freddieja Kingsleyja zraven Emme Roberts._NEWLINE_Leta 2007 se Alex Pettyfer spet za\xc4\x8dne ukvarjati s kariero fotomodela. Njegova naslednja dela vklju\xc4\x8dujejo kampanjo za Burberry v letih 2008 in 2009._NEWLINE_Trenutno ga lahko vidimo v komi\xc4\x8dni grozljivki Tormented, ki je iz\xc5\xa1la 22. maja 2009 v Zdru\xc5\xbeenem kraljestvu._NEWLINE_Igral bo tudi v filmu Beastly, posnetem po romanu Alexa Flinna, ki v kinematografe pride leta 2010. Njegovi soigralci so Mary Kate Olsen, Vanessa Hudgens in Neil Patrick Harris. Snemanje se je kon\xc4\x8dalo 13. avgusta 2009.\n_START_SECTION_\nOsebno \xc5\xbeivljenje\n_START_PARAGRAPH_\nAlex Pettyfer je bil vzgojen v Windsorju, Berkshire. \xc5\xa0olal se je na \xc5\xa1olah Henley-on-Thames, Lambrook Haileybury, Millfield School, Shipklake College in Sylvia Young Theatre School. Njegova hobija sta hokej in smu\xc4\x8danje._NEWLINE_Po snemanju filma Alex Rider: Operacija Strela tega ni \xc5\xbeelel deliti z nikomer v \xc5\xa1oli, pa tudi z nobenim izmed igralcev ni ohranil stikov, eden izmed njegovih soigralcev, Ewan McGregor, mu pa je rekel, da je treba lo\xc4\x8diti med osebnim in slu\xc5\xbebenim \xc5\xbeivljenjem. Ko se je odlo\xc4\x8dil, da bo opustil \xc5\xa1olanje, da bi se osredoto\xc4\x8dil na igralsko kariero, je povedal: \xc2\xbbKo ima\xc5\xa1 neko\xc4\x8d izku\xc5\xa1nje z delom v resni\xc4\x8dnem svetu in se potem vrne\xc5\xa1 v \xc5\xa1olo, ugotovi\xc5\xa1 da je to samo igri\xc5\xa1\xc4\x8de, na katerem ne \xc5\xbeeli\xc5\xa1 biti ve\xc4\x8d.\xc2\xab_NEWLINE_Ima sedem tatujev."